
(जजमाषा में) 


क न) आ आर्ट । मं छ 


प्रकाशक | 
कृष्णदास 


पुस्तक मिलने का पता-- 


(१) क्षीरामनिवास खेतान की दूकान, 
सवामण सालिग्राम मन्दिर के नीचे, 
लोई बाजार, वृन्दाबन । 
( जि० मथुरा ) 


(२) लाला चेतरामजी, कोसीकलाँ, मथुरा । 


(३) बाबा कृष्णदास, 


क्या०-बाबा आंनन्द्दासजी, 


कुष्शगंगा आस्थान, 
मथुरा । 
FD 

जप--हेरकृष्ण हराम 
रसिक प्रवर पूज्य श्री बाबा श्री गौरांगदासजी के कृपा पात्र वरसाना 
(कोसी ) निवासी, लाला वनखणिड के आत्मन, 
गौर नुष्ठ लाला चतुमु ज ( चेतराम ) जी के 
संपूर्ण सहाय से मुद्रित । 


पथम भाग प्रकाशक-- 
मौरपूर्णिमा बाबा--कृष्शदास 
` मूल्य ।) कुसुमसरोवर 


पो० राधाकुएड 


प्रथमावृत्ति १००० जिला मधुरा । 


सर्वाधिकार सुरक्षित हैं । 


दो शब्द 
ग्रंथकार का सूकम परिचय यह है कि आप श्री निवास आचाय्यं 
मु के शिष्य भी मनोहरपासजी के सबब से ह शिष्य श्री मनोहरदासजी के सयय से कुछ काल पश्चात हुए 
मार आ वियदास जी के पोज थे! टीकाकार श्री भ्रियादास जी के पोत्र थे इस विषय में आप 
र्य अपने मन्थ में लिखे है कि. 
श्री प्रियादास रस रासि को पौत्र वैष्णवदास। 
ताही को रसजानि तिन कीनों नाम प्रकाश । 
श्रीहरिजीवन गुरु कृपा पाय सोई रसजानि। 
श्रीभागवत महात्म की भाषा करी वखानि ॥ 
( भागवत माहात्म्य के परिशिष्ट ) 
श्री प्रियादास रसरास की पाय कृपा रस जानि। 
अगम कियो ` 'निपटै तृतीय स्कन्ध वखान॥ 
( इसी प्रकार समस्त स्कन्धों के अन्त में दिया है॥ ) 
श्रीरूप' सनातन रसिक रस इकठां कियो निचोय। 
तिन विन चाँसत छूछकों तिनें न पूछ बिगोय॥ 
रसिक बरनि मनोहर. के म्रियादास जस बास। 
तासु हिये रस रासि को कृपा विलास प्रकाश । 
श्री हरि की जीवनि सदा हरि ही जीबन नित्त । 
रस राधा: रूप कों हरि हि जिबावत मित्त ॥ 
| ( द्वाद्सस्कन्ध के अन्त में ) 
श्री ग्रियादासजी महाराज को इस संसार में कोंन नहीं जानता । 
आप श्री मनोहरदासजी के शिष्य तथा आचाय्यं प्रभु के प्रशिष्य थे । 
आप निःसन्देह माध्चगोडेश्वर सम्प्रदाय में परम रसिक धुरन्धर 
'बिद्ठान हुए । आप को... बाणी मन्दाकिनी सें किसने .गोता नहीं 
लगाया! आपकी भक्ति भावना तथा रसिकता से प्रसन्न होकर 
हीं श्रीनाभाजी ने भक्तमांल, की टीका रचने की आज्ञा दी थो। 

इस प्रकार सार गर्भ कवित्त तथा उसकी रचना शेली अन्त्र 
साहित्य भण्डार में कहीं देखने में नहीं मिलती है । यह तो 
प्रेमपुरुषोत्तस कलिपाबनावतार भगवान श्री गोरांगदेब जू की 
असीम कृपा का ही परिचय तथा उन प्रेमावतार प्रभु के मनोहर 
चरण कमल का ध्यान का फल है। “फलेन फल कारण मनुमीयते” 
यह उक्ति सचमच ही यहाँ देखने में आती हैं। उन श्रोप्रियादास जी 
के सम्पक में उनकी कृपा द्वारा परम रसिक होकर श्रीवैष्णवदासजी 
जगत विख्यात तथा एताइश मनोहर काव्य रचना में समर्थ हुए। 
आप का उपनाम रसजानी था । आप अपने रचित ग्रंथों के मंगला- 
चरण में निज इष्ट तथा उपास्यदेव श्री राधाकृष्ण मिलित विग्रह 
भगवान्‌ श्रो कृष्णचेतन्यदेवजू का मंगल इस प्रकार पाठ करते है । 


यथा--रसिक भूप हरि रूप पुनि श्रीचेतन्यस्वरूप । 

हदै कूप अनुरूप रस उभल्यो वहै अनूप ॥ 
` (भागवत महात्म्य तथा प्रत्येक स्कन्ध के अदि में) 

वन्दि कृष्ण चैतन्य दुति करै आनन्द जो । 

कहाँ गीत गोविन्द सुने होय महानन्द सों ॥ 

( प्रस्तुत गीत गोविन्द में ) 

आपके द्वारा रचित समस्त श्रीमद्भागवत का भाषानुवाद हे। यह 
विशुद्ध त्रजभाषा में चोपाई छन्दों में जिखा गया है। प्रत्येकं 
अध्याय के प्रारम्भ में दोहा छन्द से अध्याय का संक्षेप मनोहर 
दिग्दशन किया गया है। मूलछोक के शब्दों को लेकर ज्यों के 
त्यों सरल सरस ब्रज्ञभाषा में कहना यह एक अलौकिक शक्ति का 
परिचयायक है । अथकार की विशाल विद्वत्ता का द्योतक यह अन्थ- 
रत्न है । प्रन्थ की कुछ प्राचीन प्रतियां देहलो नगर में उपस्थित है । 
समय पाकर इस विशाल ग्रन्थरत्न को भो प्रकाशित करने की इच्छा 
है । प्रस्तुत गीतगोविन्द में ्रन्थकार ने अपनी जिस विशाल कवित्ब 
शक्ति का परिचय दिया है यह साहित्य जगत में अद्वितीय तथा 
अतुलनीय है। आपने अपने संप्रदाय के प्राचीन आचार्य्य श्री 

जयदेव गोस्वामी जी के द्वारा रचित श्री गीत गोविन्द जैसे महान 
काव्य को सन्मुख रख कर उस के शब्दों से सरल तथ्म सरसता के 
साथ न्रजभांषां में सव साधारण के बोधाथ लिखा है। इस ग्रन्थ का 
रचना काल सं> १७७७ है । निःसन्देह श्री भाषा भागवत का रचना 
काल उस के पश्चात है । भागवत का रचना काल सं० १८२२ से 
लेकर १८३१ सं० पर्य्येन्त है यह श्रोभागवत के समस्त स्कन्धो के 
अन्त में निर्देश किया है। लग भग १५००० चौपाई से यह ग्रन्थ 
बना हुआ है । प्रस्तुत भाषा गीत गोविन्द रसिक समुदाय के सन्मुख 
है आशा दे कि रसिक मंडली श्री जयदेव जी द्वारा रचित मूल गीत 
गोबिन्द के समकक्ष रख कर इस सरल सानुगत मनोहर ब्रज़भाषा 
पदावली से युक्त श्री रसजानी वैष्णबदासजी द्वारा विरचित भाषा 
गीत गोबिन्द का रसास्वादन करेंगे। श्री वृन्दाबनस्थ कालीदह 
निवासी, अजभाषा के ममज्ञ रसिक प्रवर, अनेक बाणोयों के 
संग्रह कत्ती वावा श्रीबंशीदास जो के पाश सब प्रथम इस पुस्तक 
की प्राचीन लिपी देखने तथा प्रतिलिपी करने का सोभाग्य मिला । 
दूसरी प्रती श्री नन्दकिशोर जी झुकुटबाले लोई बाजार बृन्दावन 
निवासी से प्राप्त हुई । इसलिये में तथा रसिक समुदाय उन दोन 
महानुभाव से ऋणी है। बरसाना ( कोसी) निवासी लाला 
वनखणिड के आत्मज्ञ, ब्रज के प्रसिद्ध मान्य गन्य परम प्रेमी रसिक 
बर पूज्य श्री गोरांगदास ,जी के कुपापात्र, लाला चतुभु ज ( हरि 
सम्वन्धिनाम श्री चेतन्यदास, प्रसिद्ध नाम चेतराम ) जी के सम्पूणं 
आर्थिक सहाय से इस समय यह म्रन्थ प्रकाश करने का समर्थ 
हुआ हूँ । महाप्रभु श्री गोरांगदेब जू आप का मंगल करें । इति। 


विनीत 


कृष्णदास 
कुसुमसरोवर 


श्रीगीतगोविन्द 
वन्दि कृष्ण चेतन्यचन्द दुति करे अनंद जो। 
कहों गोतगोविन्द सुने होय महानन्द सों ॥१॥ 
रसिक अशेषनिको नरेश जयदेव भेव बित | 
कियो अमल रसपान क्यों वेरस लहे. समल चित॥२॥ 
ता रस को ऊज्हार सार सोरभ सरसानो। 
तिहि हित रसिक समूह व्यूहू मधुकर घुमड़ानो ॥३॥ 
तिन में इक रस को अपात्र कनमात्र पियो तिन । 
श्री प्रेम समूह को कुपापात्र पायो सुपात्र जिन ॥४॥ 


चौ०--सुनो रसिक रसबात सुहाई । पिय की प्राप्ति भांति र गाई ॥ 
एक सद्य इक क्रम करि अहो । सद्य प्राप्ति मिलवोई लही ॥५॥ 
अति उत्कंठा विरह दशा जौ । भोगि मिले क्रमनाम प्राप्ति सो ॥ 
वैरागी अनुरागी होई । इनहीं कों गावत सब कोई ॥६॥ 
रागहीन पावें वेरागी। रागी को पावे अचुरागी॥ 
ठुहुबिधि वैरागी की पावनि । दुतिय स्कंध कही मन भावनि॥७॥ 
अनुरागी की पाबनि जोई। श्री जयदेव कही हैं सोई॥ 
पावनिः मै घोखो है नाहीं । तात्पय्य पै सुख के माँहीं ॥८॥ 
जाते सुख हू द्वो विध गायो । सो सुनि लेहु रसिक मन भायौ ॥ 


कवित्त-असरवानुभव पूवं सरवानुभूत इक, 
सरवानुभवपूर्वं सरवानुभूत पुनि। . 

इनके विना न नीकों जानत जे जान जन, 

पहली अखंड प्राय दूजो है अखंड सुनि । 

` शुक की सी नांही जयदेव इह भाई कहथो, 
पहलो पहल संक्षेप ही में लीजिये गुनि। 

आगे रसाधार रसिकनि को अधार. सद, 

रसनि को सार नीके बरन्यो बनाय चुनि। 


रे श्री गीतगोविन्द 


निसि अंधियारी घटा घुमडी है कारी भारी, 
दीसत न भमि भूमि रहै हैं तमालतर। 
प्यारी बंधि प्यार सों हजारवार कु जद्दार , 
चूकत ही रह्यो में न गई ताते ताके डर॥ 
प्यारी सुकुमारी यह मन में विचारी आज, 
आप ही विहारी जू कों ले चलौ निकु'ज घर। 
चले वन कु'ज मग रले सुखपु'ज भीर, 
यमुना के तीर वीर क्रीडत सुधर बर॥१०॥ 
स०---जिह चीत्यौ है वानी चितेरी ने चित्तसु आपने चित्र चरित्रनि सों 
रमणीय रमारमणो पद्‌ गाय दिखाबत भाव विचित्रनि सों । 
सु कहै जयदेव पिया हरिदेव की केलि को भेव पवित्रनि सों 
पर कूरनि मित्रनि सो सु दुराव छिपावन पूरन मित्रनि सों ॥११॥ 
दो०--रंग रांबटी कवि हृदय काव्य वधूटी आय। 
मुख मोखा ते उझकि तिन दीने रसिक विछाय ॥१२॥ 
चहै रसीलो ध्यान हरि अथवा तियनि विलास। 
तो कोमल कमनीय मधु सुनि जयदेव हुलास ॥१३॥ 
चौ८--श्री जयदेव रसिकवर भारी। काढे दरी श्रोता अधिकारी ॥ 
इक विषइ इक सरस उपासक । उुहुनि मांहि आसक्ति लई इक ॥। 
विषई हू सुरसिक हो जैहै । पाल परै ज्यों चांब मिठे है ॥ 
विषयी हू यह विषय सुने जब । विषय त्यागि इतही ढरिहैँ तव ॥ 
दो०-जो कवहू कि कहो अहो हे कविराज अनेक । 
तिन ही के सुनि हें जसहि तो सुनि मूढ विवेक ॥ 
कबित्त—कविन में कनिवर उमापति धर नाम, 
वालहू की खाल कादि करत निहाल सो। 
घोयी कविराज श्रुतिधर ह विराज रहो, 
शारण तो कूट कनि कूटत विहाल सो॥ 
सब रस सार हि सुगावत चढ़ांवत ही, 
रह नोक गोवर्धन साल सौ।............. 


श्री गीतबोविन्द 


रचना कवि सुरी की चातुरीं मति सुरी की, 
जानै जयदेव ही रसलसो विसाल सौ ॥१६॥ 
दोहा--मादक तें मादक सरस राधाकृष्ण बिहार | 
सो जयदेव हि चढि गयौ रही न तनक संभार ॥ 
विन निकेत नहि सुख अहो नींब विना न निकेत । 
त्यों ऐश्वय्य हि नींव में देत मधुर रस हेत ॥१८।। 
अष्टपदी 
प्रलय समुद्र ते वेद आपुन काढि लए। 
भयौ तनक नाह खेद नाब हि धरत भए॥ 
केशव तुम ही मीन जय जगदीश हरे ॥॥ 
तुमरो पीठ विशाल जा पर धरनि रहैँ। 
धरनी धरन रसाल दृढता कान कहै। 
केशव तुमही कच्छ जय जगदीश हरे ॥२॥ 
तुमरो धवल सुदन्त आहि मयंक मनो, 
तापर धरा लसंत यही कलंक जनो॥ 
केशव तुमहि वराह जय जगदीश हरे ॥३॥ 
तव कर कमल रसाल पने नखनि ठए। 
हिरण कशिपु बिकराल भोरहिं भोर लए॥ 
केशव तुमहि नृसिंह जय जगदीश हरे ॥श 
अदूसुत वामन रूप वलि छलि दलि डग जु भरी। 
पद्‌ नख नीर अनूप जन की शुद्धि करी॥ 
केशव तुमहि उपेन्द्र जय जगदीश हरे ॥५॥ 
छुत्रिय सुधिर प्रधान तुमनि तड़ाग करे! 
तहां कराय सनान जन के पाप हरे॥ 
केशव तुम ही राम जय जगदोश हरे॥ ६॥ 
रावन के दृश शीश रन में तुम हि हरे। 
दशों दिशा को इश तिन की भेट करे॥ 
केशव तुमही राम जय जगदीश हरे॥ ७॥ 


४ श्री गीतगोविन्द्‌ 


धारत विशंद शरीर घन सम नील पटै। 
हल हृति यमुना नीर ताकी ज्योति अटे ॥ 
केशव तुम ही राम जय जगदीश हरे ॥=।। 
पशु नाशक विधियज्ञ तुमही बेद हतो। 
हे दयालु सवंज्ञ सचे मतें मतो॥ 
केशव तुमही बुद्ध जय जगदीश हरे ॥ ६॥ 
दुज॑य यवन अपार मारन हेत अहा। 
घारत हो तरवार जरती आग ,महा॥ 
केशव तुमही कल्कि जय जगदीश हरे ॥ १० || 
श्री जयदेव उदार ताको कथन यही। 
सुखद शुभद भवसार सुनिये रसिक सही || 
केशव तुम दशरूप जय जगदीश हरे॥ ११॥। 
स०--वेद उधारो त्रिलोकी हू धारो धरान उतारो जू दांत चढ़ाई 
दैत्य दल्यो बलिहू कों छल्यौ अरु छत्रिन मारि धरित्री फिराई ॥ 
रावन जीत्यो धरथो हल हू करुणा हू करो हते म्लेच्छ कसाई । 
आपुहि ये दशा रूप अनूप सु तोहि को कृष्ण में नार नमाई ॥१॥ 


दोहा-अभिमानी त्यागी तरुन कुशली थनी कुलीन । 
भव्य छुमा युत शुभग पुनि केलि कलानि प्रवीन॥ २॥ 
रति समर्थ सुन्दर बचन ये नायक गुन गाय। 
ते सब कहें सु कृष्ण में जाते नायक राय॥ ३॥ 


अष्टपदी 
सेवत श्री कुच मंडल पहिरि ललित वनम।ल । 
जय जय देव हरे ॥ 
दिन मणि मंडल मंडन जग खंडन मुनिजन मानस हंस । 
जय जय देव हरे ।। 


कालिय अहिवर गंजन जन रंजन यदुकुल कमल दिनेश । 
जय जय देव हरे ॥ 


श्री गीतगोविन्द शू 


मधु सुर नरक विनाशन गरुड़ासन सुरकुल क्रीड़ा हेत । 


जय जय देव हरे॥ 

अमल कमल दल लोचन भब मोचन त्रिभुवन भुवन निवास । 
 ज्ञयजयदेवहरे॥ 

किये सिया बर भूषण जित दूषण समर हत्यौ दश शीश । 
जय जय देव हरे ॥ 

नव जलधर तुम सुन्दर धृत मंदर राधा बदन चकोर । 
जय जय देव हरे ॥ 

तुब पद पतित दयाल सु तजि आलास सु करो कुशल विस्तार । 
जय जय देव हरे ।। 

कवि जयदेव क गावत कालि भागत भक्तनि देत आनन्द । 
जय जय देव हरे ॥ 


स०--जहां राधिका संग अभंग अनगं ते खेद भरो पर स्वेद भयो। 
पुनि गाढ अलिगंन ते कुच केशर लागि गई जनु छायो दयो ॥ 
मति आवत यों अति भावत है हिय के अनुराग को राग छयौ। 
यह छाती मुराती रजू सो अजूरहि पूरहि काम अकाम नयो । 
दोहा--श्रोत हि वक्त हि कामना सुख में अंतर आहि। 
श्रो जयदेव सुरसिक बर यह कहि मेटी ताहि।। 
शोभाछन्छ 
रस परिपाटी जाने। कवि जयदेव वखाने । 
तिप्रलंभ सुख रासी । प्रीति पुष्टि परकासी ॥ 
चाह विना सुख कैसे। भूख विना अन्न जैसे ॥ 
भूख नही दुख कारी । गरा दुखी होय भारी ॥ 
विप्रलंभ विन नांही; चाइ होय प्रिय ,मांही ॥ 
चाह मिलन में ठाने । अन [मिलबोई मानें ॥ 
नित्य वियोग है सोई । ताको जतन न कोई॥ 
विप्रलंभ सुख रासी | सदा रहे सह वासी ॥| 


न श्रो गीतगोविन्द 


आये मिलत न जाते । मिलन जतन है ताते ॥ 
नित्य मिलन यों जान्यो । कवि जयदेव बखान्यौ ॥ 


कवित्त- सिसिर रितु गिरी ओ बहाली बहे ग्रीषम की 
दुहुन की छाया छीण छयो सव लोग है 
अपातन सपातन सुपांति विराजै तरु 
सीतल न तातौ जल युगल प्रयोग है॥ 
भूखन भूखन अपाचन सपाचन 
अरोगन सरोगन अभोगन सभोग है॥ 
बयसंधि वारी है बसंत रितु अति प्यारी 
जानें किये नर नारी काम चारी योग है॥ 
ख०--एऐसें बसंत में काम की पीर सों व्याकुल बीर अहीर की वेटो । 
माधवी फूल ते कोमल पाय फिरै बन ही वन लाज लपेटी ॥ 
ढढत प्रान पियारे दुखारे कों चाह सगी उतसाह चपेटी । 
ओठनि पापरि आ-परीयों यह ताहि कही इक बापुरी चेटी ॥ 


अष्टपदी 


ललित लोंग को लतानि लपटि करि, कोमल मलय समीरे। 
मधुकर निकर मिले कोकिल सुर मंकृत कुज कुटोरे॥ 
विहरत हरि सखि या रितु मांही । 

नाचत युवतिन के संग राधे विरही कों सुख नाही॥ 
काम मनोरथ करि करि पथिक वधूअन करत विलाप । 
जुत ऑल कुलनि कुसुम सुषमा सों सघन सुवकुल कलाप। 
मृगमद हूँ ते सरस सुगंधित नबदल युक्त तमालें। 
तरुनिन के मनछेदन मनसिज नख से किंसुक जालें ॥ 
दून नृपतिः के कनक दंड जनु केसर कुसुम प्रकाशें। 
पाडर के मोरा भोरायत स्मर तरकस से भासें॥ 
लञ्जाहीन जननि जनु देखत हँसि करुणा तरु राजे । 
विरही के चीरन कों मानो केतकि आरा साजें। 


श्री गोतगोविन्द ७ 


चासंती की सुललित अति नब मालती सूधो॥ 
सुनिजन हूं कें मन को मोहन जुवा अकारन बंघो। 
कूली लता मोतिया सो मिल फूले चूत यहां हैं॥ 
बन्दावन घोयौ यमुना जल सब दिशि फेल प्रबाहै। 
श्री जयदेव कथन यह नीको हरिपद सुमिरन सारं ॥' 
सरस बसंत समय वन वरन्यौ अनुगत मदन विकारं। 
दो०--कियौ धूम सो काम की सवारी को गान! 
जाननि हारे जानि हैं जे रूपक सञ्ञान॥ 
सवैया 
चलि फूलति-फूलति मल्िक्ावेलि चहू दिशि फेलि है गंध घनी । 
पुनि हेमकी केतकी सो लपटी घृत साँचो आग अभाग अनो॥ 
लखि काम के प्राण समान महान बयार चले दुख सार सनी | 
विरद्दीनि कों जारे जरेन को छारे उछारे निहारे न धारे मनी॥ 
अ हो कोकिल कूजत आँव के भोंरा पै गंध सों अंध हो भोरा भवे। 
विरहीनि के नेंन रु कान महान दुखो होंय ते तब भूदि लबे॥ 
घरि ध्यान हिया में पिया सो मिलें वहु भोगी ह योगी सो होय कवे । 
दिन टारन हेत हज्ञारन बात बनाब-तऊ तन ताप तबे॥ ३ 
दो०--वहु नारी परिरंभरत करत विलास मुरारि। 
ताह दिखाबत राधिकहि सहचरि कहत उचारि॥ ४ 
अष्टपदी 
चन्दन चरच्यो श्याम सुभगतन पीतवसन बनमाला । 
गंड युगल मनि कु डल मंडित हसत लसत सु-रस।ला॥ 
हरि इन मुग्ध वघुनि के मांही हे विलासिनी रास कराही ॥ध्र, 
किन हू पोन पयोधर के पर हरि लपटाय लये है। 
गावत पंचम के सुर आछे' हारि पाछे सु दये है॥ 
कोई श्रो मधुसूदन को मुख कमल समान सु ध्यावे । 
बहुविधि दुखमोचन लोचन सो काम हिये उपज्ञावे ॥ 
कोइक सु दरि सुन्दर के ढिंग बात कहनि मिस आवे । 


श्री गोतगोबिन्द 


चूम कपोल अमोल अचानक फिर दुर जाय लजांवै॥ 
कोई हेत सुचेत कुज ते गहि पिताम्बर पिया को। 
क्रीडा हित खेचत यमुना प्रति जानत भाव जो हिय कौ॥ 
कोईक संग नाचत हरि ताकी निज सुख करत बड़ाई। 
ताल देत चूरिन के विच जिन मुरली बजे दिखाई । 
इक सो लपटत चूमत एकहि एकहि जाय रमावें। 
हँस करि देखि रहे काहू को काहू के संग धारवे॥ 
बरनी श्रो जयदेव अलौकिक केशव केलि दुरी जो। 
श्रीवृन्दावन में तन के मन के मंगल निकर फुरी सी ॥ 
दो०--इन्दीवर से अंगनि करि हो अनंग बस बाम ।. 
लपटी मनो शिंगार सों बिरहत संग घनश्याम ॥१॥ 
श्रीराधा के विरह सों तप जाड्य उट्रोग। 
आलस जुत-कहे कृष्ण के निपुन समि हें वेग ॥२॥ 
सो०--उर दिखवत सखि स्यानी। मिलन हेत कहि वानी ॥ 
सवैया 
मलयाचल को सखि सीरी वयार साप अपारनि को यारकरी। 
तिह दुखतें पाले में डूबन कों यह जात हिमाले कां रोस ररी ॥ 
सुनि और हू आम के मोर लखें कल कूजत कोकिल मोद भरी । 
विरहीनि अंधेर पुकार कहै किलकार कुहू-कुहू साठ घरी॥ 
इति श्रीगीतगोविन्द भाषायां रसजानि वेषणतदासकृतायां 
प्रथमसर्ग: 
शोभा छन्द 
राधा लख्यो त्रिमंगो । तियनि संग बहु रंगी !! 
निज घटती जिय आनी । महो इंरषा सानी ।॥ 
तहां ते भई उदासी । चली हिये दुख रासी ॥ 
लता कुज में श्वाई । भोंरनि की धुनि छाई॥ 
अपनी सखी सयानी । ताहि कही यह वानी ॥ 


श्री गोतगोविन्द £ 


अष्टपदी 

निकसत अधर सुधा मधुरी धुनि वजत मोहनबंसो । 

चलत कटाछ हलत अलकावलि गंडनि दुति अबतंसी ॥ 
रास मांहि हरि किन्ह विलासहि, सुमिरत मन मम किय परिहांसहि ॥ 

शिखी शिखंड ललित चन्द्रावलि केसनि शुही सु सोहे । 

कारी भारी घटनि मांहि जनु इन्द्र धनुष मन मोहे ॥ 

सुन्दर गोपिन के मुख चूम्बन ता हित लोभित भारी । 

जपा कुसुम सम मधुर अधर अति हसत सुलसत सुरारी ॥ 

पुलकनि :भुजबनी पियास की लपटी तिया सुप्यारो 

उर कर चरण ललित मणि भूषण किरणमि की उजियारी ।! 

चन्दन को बेंदा शिर मानो घटनि माहि शरि राजे । 

पीनः पयोधर मदेन निदेय हृदय कपाट विराजे ॥ 

मनिमय मकराकार मनोहर कुडल गंडनि सोहे । 

मुनिजन मनुज सुरासुर रीभत पोतवसन मन मोहे ।॥। 

विसद कदंब तरे सु रहे लगि प्रणय कलह भय मेटे । 

काम सने मन फेनिलसो सलि मोही कों कछु भेटे ॥ 

श्री जयदेव कहो यह सुन्दर मोहन मधुरिपु रूपे । 

कृष्ण चरन सुमिरन करिबे कों हे भक्तनि अनुरूपे ॥ 
चौ०--रस सिंगार मांहि रति थाई । संचारी गुन गान सदाई । 

सो यामे वरन्यो सुखकारी । मनके वस परिगई सुप्यारी ॥ 

सवेया 

मन मेरो तो चेरो भयो पिय को निस द्योस गने गुन कों विधनी की। 
अलि ओगुन की दिसि देखे न मूलहू फूल मीठो सही शूल सही की ॥ 
पुन खीजियती जिसों रीमि रह्यो नहि खीजत भोरेहूं देखो वनी की। 
सखि मो बिन रास करे जु उमाहत एते पै चाहत ताहि अलीकी ॥ 

दो०--कहा करो सखि मोर मन मोसे भयो उदास । 

हे अलि मोहि जिवाय अब इक तेरो ही आस ॥ 


१० श्री गीतगोंबिन्द 
अष्टपदी 

एकान्त कु'ज गृह्‌ पैठों। ते निसि में दूरि रहै। 
चकित विलोकों सकल दिशा में ते रति हित हसि जेहें॥ 
सखि हे केसी मथन हि ऐसे ॥ धू ० ॥ 
मो संग रमन करावहु सादर तेहु दुखी मै जेसे ॥ 
प्रथम समागम सो में लज्जीत ते प्रिय बचननि बोलें । 
में मदु मधुर हसति बतराबकु' ते हसि नीवी खोलें ॥ 
किसलय सेज मोहि वेठावें आपु उर लपटि रस लूटें । 
मैं परि रंभन करि घुमौ ते लपटि अधर रस घुट ॥ 
आलस सों में मूदि रहो हग ललित भांति ते पुलकें । 
में श्रमजेल सो सजल हो हुँ सब ते सु मदन मद कुलके ॥ 
में कोकिल ज्यों कलरब कूजी ते पटु कोक कला में । 
सिथिल कुसुम युत कुन्तल मेरे ते नवांक कुच का में ॥ 
चरण रणित मणिनूपुर मेरे रति वितान ते तानें। 
काँचो टूट दोहि मोहि ते कच गहि चूबन दानें॥ 

रति सुखकरि आलस पैहों पिय के नयन विकासे । 
मैं तो धीरज तजि गिरिजेहो ते पुनि मदन प्रकासे ॥ 
श्रोजयदेब भणित यह नीको गोप वधू करि गायो । 
श्रोतहि वक्तहि सुख विस्तारौ हरिक्ीड़ा करि छायो ॥ 


चौ०--चाह सनी पुनि बतिया कहीं । जहां रास मोहि ले चलि तही । 
रास करत में लखि हों जब हीं । हे अलि आनन्द पै हों तब ही | 


क०--यमुना के तीर धीर मलय समीर जहां 

रच्यो बलिबीर बीर रास ही बनायके। 
गोपिन के संग सो अनंग की उमंग छयो 

कानन में तानन को रंग घमडाय के ॥ 
एरी चलि तेरी अलि चेरी बलि मेरी सोंह 

तोहि मोहि देखत ही रहि हैं लजाय के । 


श्री गीतगोविन्द्‌ ११ 


बंसी गिरि जेहे कॉपि पसोननि छे है दोठि 
'संब ते उठे है हँस देहे खिस पायके ॥ 
स०--यह कैसो अशोक विकाश भयो जाके ओरनि देखे ही शोक प्रकारो 
सरसी सर बागनि के तट की यह पौनहु कोंन जो ज्योति विनाशे । 
घन गोधन के पर आं क्रीडा रस मोरी अपार है मार मवासे 
वनिन के पर भोर भव भंकारत मारत तेन विचारत ऐसे ॥४॥ 


शोभा छन्द 


यहि हेतु या माहीं। ढील उचित है नाहीं ॥३॥ 
इति श्री गीतगोविन्दभाषायां द्वितोयसर्गः ॥ 
दो०- प्रेम साँकरनि बँधि रही श्रीवृषभानु कुमारि। 
हरि हू सब तिय तजि दई ताह को हिय धारि॥ 
विकल राधिका बिरह सों दिन काटन हित रास। 
कियो कृष्ण विपरीत सों भए-भए सु उदास ॥ 
लिद्थो काम के शारनि हिय ढू'ढि जहाँ तहाँ आप। 
कालिन्दो तट कुज में बैठि कियो अनुताप ॥३॥ 
अष्टपदी 


मोहि देखि अनेक वधुनि संग राधा ऊठि गई। 
सापराधो मै जो राधा जात नाहिन गहि लई॥ 
हाय आदर किये बिन ते कुपित सी गमनी ॥ ध्र.० ॥ 
कहा करि हे कहा कहिये भयो विरह अल्ेह। 
कहा धन करि कहा जन करि कहा मम सुख गेह ॥ 
लखत ताके अरुन दृगमें चढी भोंह रिसाय। 
लाल कमलनि पर मनो रहे भोर ही थहराय॥ 
रात दधौस आनन्द भरि हिय माहि ताहि रमाऊ । 
फिरो बन वन तास के संग वृथा क्यों विलखाऊ । 
हा प्रिये यह ईरषा सो दुखित हिय बहु तोर। 
जानत न मैं कित गई तुम सो लेहु तोहि निहोर ॥ 


श्र श्री गीवगोविन्द 


देत दरसन. द्रगनि आगे जात आवत मोहि। 
पहल ज्यों लपठ्यो न कयो सूब कहां संभ्रस तोहि ॥ 
छमा कीजे अब सु. राधे अलक कोरि को फेर! 
देहु सुन्दरि दरश मोको लियो मन्मथ घेर॥ 
कहो श्रो जयदेव कवि यह कृष्ण की तिलपान। 
किन्दुविल्ब समुद्र ते भयो प्रगट हिमकर जान॥ 
सो०--काम सताबे भारी । तासु कहै मुरारी ॥ 


क०-होय न भुजंग अंग जारत विरह वीर, 
| धारत शरीर नेकु भिसनि के हार रे। 
नोल कंज दुलन की दुति सोहै नोलकंठ, 
नीलकंठ होय क्यों न करत बिचार रे | 
होय न भभूत या अभूत योगिया के देह, 
खेय भयो ताप तचि चन्दन तगार रे। 
में तो हॉ त्रियोगी सुन अरे मार फुलशर, 
हर के भरोसें मरे हरि को न मार रे॥ 


सोभा--तिय हो काम सहाई । तिय बिन काम है राई । 
ऐसे जानि मुरारी | बरनत है सुखकारी॥ 


क०--भोंहे धनु सोहे ये कटाक्ष शर मोहे पुन, 
नेननिकि कोर जोर जेह दरसात है। 
काम जय कारी वृषभानु को कुमारी येतो, 
ताके हथियार पाय मार मरि जात है॥ 
जितनी त्रिलोकी तिन नीकी विध भोंकी कोऊ, 
बच्यो न अलोकी कोक कोकी विलपात है । 
मदन मद न रहो कदन हद न पायो, 
प्यारी को पदन गह्यो सदन रहात है॥४॥ 
अरे सुनि काम मृगनेनी अभिराम मेरो, 
| ताकि हग वाननि की मार्रान सो छियो मन । 


श्री गीतंगोविन्द १३ 


विकल अधीर वीर अब लों न घरें घोर, 
तेरो जस भूरि कूर देखिये न ताके तन ॥ 
ते तो करि खेल ही सो जीत जग कीनो वस, 
मृतकनि मारिवेमें कहो कोन कहावन । 
नृप शिर मौर शिर आमनि के मोर धरि, 
चापन चढावत यौ तापनि बिलाये जन ॥ ७॥ 
सोभा०-ध्यान माहि तिय आई । यह पिय ताहि सुनाई ॥ 
कवित्त--भोंह धनु तानि तने तेरे ये कटाक्ष वान 
वेधत है प्राण जानि वानि इनकी परी॥ 
कुटिल करोही जाहि कीनी है पिछोही यह 
वेनी रहि सोही मार कोही करिवा करी ॥ 
अधर सुरागी वड़ भागी येक दूरी सम 
पुरी मन माहक तासो ऊन हिये धरी॥ 
तेरी कुच मंडल है सरस कमंडल सो 
मेरो जिय तंढुल सो करत सु क्यों अरी ॥८॥ 
शोभा--ढुखी भये पिय भारी | तब यह मनहिं उचारी ॥ 
स०-निसि वासर ध्यान में डूब्यो रहों सुख पाय प्रिया परिरंभ महा । 
पान आहें कें विलोक्य करों स्वरुप सदा सुख सौरभ सूः घों महा । 
भलें पीवो करों अधरासूत कों वचनासूत की कहिये सु कहा । 
यह केसो वियोग मिटे न अजी कहि कहि भजों बुरे नेह नहा ॥ 
इति श्रोगीतगोबिन्दभाषायां वेष्णवदासरसजानीकृतायां 
॥ तृतीय सर्ग : ॥ 
दोहा--वेससी कु ज में यमुन तट बिरह विकल नंदलाल । 
तिन सा रांधा की सखी बोली बचन रसाल ॥ 
अष्टपदो 
निन्दति चन्दन . चन्द किरन लखि व्हे अधीर दुख पावे । 
, मलय समीर मिल्यो पाटीरहि. गरल समान सतावै ॥ 


१४ श्री गीतगोविन्द 


राधा बिरह सताई । 
काम वान भय ते मानौ हरि तोर समाधि लगाई ॥ ध्र,० ॥ 
मदन कदन हित शरनि चलावत तुम हिय रहत सदाई। 
तब रक्षा हित लै नलिनीदल कवच करत उर मांई॥ 
केलि कला कल कुसुम सेज जो स्मर शर सेज है तांको। 
ब्रत सो करत तवालिंगन की है उत्कण्ठा जाको॥ 
सुन्दर मुख जल श्रवत विलोचन सनि कज्जलहिं रहयो है। 
राहु दन्त करि दलित चन्द्ते जनु यह अमृत वहयौ है॥ 
मदन रूप तुम ताहि बनावे रहसि चैठि मूममद्‌ सौं। 
कर धारि आंब मोर रूपी शर तिमि विछाय तरपद सों॥ 
पुनि पुनि नवत ध्यान धरि तेरी देखत तोहि दुरापै। 
बिलपति रोबति हसति विषीदति ऊठि चलि तजति सुतापै॥ 
बारवार यह कहत हे माधव तुब पद्‌ मांहि परी हों। 
तुमते विमुख भये हे प्यारे हिमकर किरन जरी हों॥ 
श्री जयदेव भणित यह नीको जो मन चहे न चायो। 
तो हरि विरह विकल राधा सखि को पढि वचन सुनायो॥२॥ 
कवित्त-वचन दुसह भये हसनि रस न होत, 
स्वासनि ते जागी है वियोग आगि आगरी। 
घाम तो उजार सो है छार सो है कामकाज, 
अलिन के जूथ जाल एसे हाल नागरी॥ 
भोजन हलाहल सो कुलाइल नाद जाहि 
बाद है कि वाद से विषादनि की सागरी। 
आपुन सृगी के तूल कामदेव शारदूल, 
बचि है न मूल शूल उठि है उजागरी॥३॥ 
अस्टपदी 
हारहु को नहि भार सहारै। नील कुसतनी प्रान हि घारै। 
राधिका वछुरें तोहि केशव ॥प्र ०॥ 
सरस पटीर शरीर लगाव | विष सो ताहि लगे तन ताप ॥ 

बड़े बड़े स्वासनि भरति सदा है । अगिन समान तनहि सो दाहै॥ 
रोबति दिशि दिशि हगनि पसार | सजल कमल की छविहि निवार 
लगत अगिनि सी किसलय सञ्जा । विलपति निस बासर तजि लज्जा 
कर कपोल घरि शोचति बाला । जनु शशि पौढ़ो कमल रसाला ॥ 
विरह विकल मरिओ मन धारै। हरि हरि जपति न तोहि विसारै 
श्री जयदेव गीत यह गायौ । सुखी करहु केशव पद पायो ॥४॥ 
कवित्त-तेरी सुधि आए तन पुलकित होत प्यारे , 
नितिही सिस्यात चित चिता तेरी येधरी। 
तोही को विलापै तापै विरह महान कांप, 
पावत हू दुख तोहि ध्यावत सदा हरी॥ 
भटक्योंइ करे नेंन मूदि गिरि परै पुनि 
फेर उठि धावै पावै मूरछा घरो घरी। 
आप सद वैदथ खेद काम जुर को है ताहि 
तेरे रस जोहें तीहै मारिन मरी परी ॥४५॥ 
दो०-काम विकल अंग संग तें जो है नन्दकिशोर । 
राथा की बाधा न जो मेट्हु तो सु कठोर॥ 
क०--क्राम जुर जारत महा आतुरता तन, 
एहो सुख रासि अचिरज को प्रकाश है। 
चंदन को नाम लियें भाम विन मारि मरे, 
चन्द्‌ के कहे ते होत आनन्द विनाश है॥ 
कमल कथा को सुनि विथति विथानि वीर, 
पीर को कहाँ चली शरीर पै न मांस है। 
सीतल महान तुम ताको नित घरे ध्यान, 
स्वासनिते प्रान-पति प्राणनि की आश दै॥ 
दो०-पहिले पलकनि को विरह सहि न सके वह भाम। 
अब रसाल मोरे सुसखि क्यों जी हैं घनश्याम ॥ ८ ॥ 
इति श्री गीतगोविन्दभाषायां वैष्णवदासरसजानीकृतायां 


¢ ६ 
चतुथसगः 

शोभाछन्द 
तब बोले ब॑नमाली। दया करो जे आली ॥ १॥ 
राधा को सुधि दोनी! जीव दया तें लीनी॥२॥ 
में चलि सकत सुनाही | बसों इही गुह माही ॥ ३॥ 
आपु राधा को ल्यावो । विनती वचन सुनाबी ॥ ४॥ 
अलि सांची लखि आई। राधा बात सुनाई॥ ५॥ 
अष्टपदी 
चलत मलय समीर मदन को गहि हाथ। 
कुसुम विक्सात दलन विरहि अनाथ॥ 
तुब बिछुरे वनमाली सखि सीदति॥ धृ, ॥ 
दृहति शशि सखि तेह मूरछित सौ होय। 
हतत मदन सुवाहि विकल विपत सोय॥ 
सघुष धुनि अवगाह रहत मूदि सुकान। 
रात में अतिदाह विरह दावत आन 
बसत विपिन मभार तजे ललित सुधाम। 
लुठत , धरनि मुरारी जपत तेरे नाम ॥ 
अनत कवि जयदेव विरहि कृष्ण विलास। 
ऊबो मन हरदेव सकल सुख की रास॥ ६॥ 
कबित्त 
पहले तिहारे संग जहां भरि रंग राधे, 
कीची कल कामकेलि केशव. कुवर सद। 
ताहि काम तीरथसी कु'जरस : पु'ज मांहि, 
करत प्रयोग ताहि आप रीमि हो सुकद ॥ 
निसि दिन तेरो ध्यान धारे न विचारे आन, 
तेरी बंतरान मंत्र जपत है जब तव। 
सो तो है उपासक उपास्य तू' विराजत है, 
सरस उपासना को दीजै फल देवि अब ॥!७॥ 


श्री गीतगोविन्द 


अष्टपदी 

रति सुख सार कुज अभिसार सु तर्हा मदन मनमोहन । 
न करि विलँवं तितंविनि राधे चल प्रीतम ढिंग सोहन ॥ 
धीर समोरे यमुनातीरे वसत अये बनमाली ॥प्र ०। 
कर संकेत नाम ले तेरे मुरली मधुर बजावत। 
तुव तन परसि पवन रज आवत ताहू अठ लपटावत॥ 
कु'ज मांहि पातनि के खटके चोंकत जनु तिय आई। 
रचत सेज पुनि चकित विलोकत तब मारग सुखदाई ॥ 
तजि मंजीर केलिके वैरी चल वृषभानु कुमारी। 
कु'ज मांहि तम पु'ज छयो सखि पहिरि नीलपट सारी ॥ 
सोइत हार मुरारि उर स्थल जनु घन में बकमाला। 
रति विपरीत समय विजुरी ज्यों नीहांआपु रहो रसाला ॥ 
तजि अतरौटा रसना वलि युत किसलय सयन विराजों। 
कमल नेन ढिंग मोद भरीसी निधि रूपा अपु राजौ॥ 
हरि अभिमानो निसि सुखदानी वीतत जात अलीरी। 
पूरन करो कृष्ण को कामे मेरी वात भलीरी॥ 
श्री हरिदेब सेव पारायन कबि जयदेव सुगायो। 
प्रमुदित हृद्य सदय माधव को नबहु सुकत फल पायो ॥८॥ 

कवित्त--एहो सुखरासि दुखरासि में समानों पिय , 

स्वासहि निकासि देखे रहयो है कि नाहिने । 

बोले हूं कहे न वाक ताकि निज नाक अनी , 

रहत निहारत ही जानौरी जराहने। 

सेज हि वनावत कुक़ावत कहां हो प्रिये, 

खट को भएते दोर धावत उबाहने। 

देखत दिशा दशो न एक कोन कोन ध्यान , 

आश भए हानि प्रान कठिन निवाहने ॥६॥ 


सोभा०-सांझ देखि कहि अलि है। अब अपु ही तू चलि है ॥१० 


काम . सतावन आयो। सुनि राधे .मन भायो॥११॥ 
न्‌ 


१७ 


१८ श्री गीतगोविन्द 


स०--तेरी हंसाई के संग अद्दो यह पेखि पछांह कों सूर सिधायो 
मोहन के मन माने ते कामका काम को देखि अंध्यारौ हु छायो, 
कोकनि के सम शोक सन्यो सु सुन्यो साख ने कछु मेरौ हु गायौ 
कीजे अवारन चालली सवार यही अमिसार को वार सुहायो ॥१२॥ 
शोभाछन्द 
ऊबे चन्द चलो जू। तह अलि कही सुनो जू ॥१३॥ 


कवित्त--ओऔरे काज जैये मिल जैये मन भांबने कों, 
जब वतरैये तब जाने सुपिरीति है। 
पुनि लपटेये अधरास्ूत पिवेये फिर, 
छातिन लगेये ओ जगेये कामरति है । 
कैसें छिटकेये मिले कुज गहि सिधेये , 
केलि समुचेये ओ अघैये न टरति है। 
निसि अंधियारी भारी प्यारी सुभकारी वीर 
कैसें कैसें कैसें रस यामें निकरति हे ॥१४।॥ 


सो०--ताकी तोहि कहा है। कहि सखि तू' जो चाहे ॥१५॥ 
सो तोहि देहु सयानी । तब बोली यह वानी ॥१६॥ 


स०--मग मांहि अंधेरहि हरत आप चलो वलि भीति सनी सुचकीसी 
तरु ही तरु के तर ठाढ़ो सुहोत भरो पढ्‌ मंदहि मंद अकीसी। 
पुनि कैसेहु कैसे निकुज में जाय रहो अगं अंग अनंग छकीसी 
अहो तोहि निहारि सुरारि कृतारथ होहु यथारथ ता पथकीसी॥ 
इति श्री गीतगोबिन्दभाषायां वैष्णवदासरसजानी 
कृतार्या पंचम सर्ग : 

सो०--तब बोली हे आली । जहां विकल बनमाली ॥१॥ 

खाट डारि मोहि तापे । ले चलि रुचे जु आपे॥२॥ 

पुनि अलि दुख में भोई । कंठ खोलि पुनि रोई ॥श॥ 

पोछत आखिन आई । गद्गद्‌ हरि हि सुनाई ॥४॥ 


श्री गीतगोविन्द १६ 


अष्टपदी 
दिसा दिसा मै तोहि निहारै। अधर मधुर मधु पिवत विचारै॥ 
नाथ हरि व्याकुल राधा विरह महा ॥ध्र ०॥ 
साहस वांधि सुचले सुरारी। पै डग डगये डिगत विचारी ॥ 
कर मृणाल के वलय बनावे । ताहि तनक तेरी रतिज्यावै ॥: 
तेरेड सिंगार सिंगारै। में माधव या भारवाह घारै॥ 
पुन पुन यहो कहै बनमाली । पिय को ढोल लगी क्यों आली ॥ 
तो को जानि कुज अंधियारे । फिर फिर मिलि चु'बन विस्तारे ॥ 
ताको ढोल भए तजि लञ्जा। विलपति रोवति वासक सञ्जा ॥ 
श्री जयदेव कथन यहु प्यारी । रसिक जननि कों सुख विस्तारो ॥५॥ 


सो०-सुनि बोले नन्दलाल। सोयो विरह बिहाल ॥३॥ 
तो जीवति है कैसे सखी कही सुनि ऐसे ॥७॥ 


कवित्त--कवहुँ समाधि माहि आधिको मिटाय देत , 
तोहि पटाय तन छाय जात पुलकान। 
कभू अधरामृत बो पान में सुजान कान्ह, 
जड ह्रं जड्यात सिसियात घरें बिलपान। 
कबहु कि केलि कल कोक की कलानि करै, 
लिये भेमकान अधरान भोंहे तान तान। 
आप अति छली भली कोमल कली सी रांधा, 
बाधा है अगाधा पर तेरो धरि रही ध्यान ॥८॥ 
शोभाछन्द्‌ 
सुनि क कही मुरारी । वातन दै निसि कारी ॥६॥ 
प्रात चलेगें आली । सखि कही सुनि वनमाली १० 
कवित्त-अहे पिय धारि हिय करल सिंगार सारे, 
आफु कहा प्यारे कहै पान खटकान मै। 
सेज ही संवारै सब सोज ढिग धारे व्याधि 
मेटन समाधि साधि डूबत कथान मै। 


२० श्री गोतगोविन्द 


या विधि सिंगारनि में मन के विचारन में, 
सेज की सवारन में धारन हूं ध्यान मै' 
नीके लगि रही पागे रही पर वात यही, 
रातन वितेहैँ मरि जैहै विन जान में॥११। 
इति श्री गीत गोविन्द भाषायां दैष्णवदासरसजाची कृतायां षष्ठ सग : 
सबेया 
ताहि समें शशि की भौ ऊदो नभोन में कोंन में राख्यौ अध्यारो 
पूरब ही दिशि नायका के मुख सोहत चन्दन बेंदा सी भारों। 
ताके सुअंक कलंक वसे कहि देत है हेत न नेमि उचारो॥ 
नाश करी कुलटानि की राह को चंद सौ पापी में पाप है कारो । 
शांभाछन्द 
शशि हू उदो सों पायो। तऊ न माधव आयो ॥२॥ 
तब राधा बिकलानी । तपति सहित बिलपानी ॥३॥ 
अष्टपदी 
कही हू समथ में पिय न वन आइयो । 
अफल यह अमल मम रूप वय जाइयौ ।। 
जाहु में सरन काकी सखी जन वचन बंचीता । ध्र ०॥। 
सहित सब निशा बसी बनमाह मै। 
अरति हो कामकरि रहो हू छांह मे॥ 
व्यथे यह देह अब त्यागि हों प्रान हो। 
क्यों सहों बिरह की आग अज्ञान हो॥ 
हाय दुखवत मोहि मधुर मधुयामिनी । 
रमत सों कहूं जहां सुक्त कृत कामिनी ॥ 
हाय मणि भूषननि मोहि जारी महा । 
कृष्ण के विरह को आग कहिये कहा ॥ 
कुसुम सुकुमार तन हतत है काम ज्यों । 
विषम व्है हिय को हार हू जियो क्यों । 


श्री गीतगोबिन्द्‌ २१ 


त्यागि भय बसति में वेतसो कु'ज मे। 

खटकत न तनक पिय हिये सुखपुज में॥ 
हरिचरन सरन जयदेव कवि काव्य यों । 

वसौ हिये केलि कला कलावित युवति ज्यों ॥. 


सो०--घुनि पिय प्रेम विचारथो । तब यो बचन उचारयो ॥ ५॥ 


क०--दामिनी सो कामिनी के कामबस भये किधों, 
मीतनि के संग दाव जीतन की धरी मन। 
कैधों घनश्याम अभिराम सुखधाम प्यारो, 
आवत हमारे पास पावत न राह बन। 
कैधौं मम विरह सतायो अङुलायो महा, 
चित्त हू चलायो चलि सकत न नेकु पन। 
हाय कहा बात जाते जात अधि रात हू न, 
आये सुख पु'ज कंज केसी बनिताके तन ॥ ६॥ 
सो०-तबही आई आली । संग नहीं बनमाली ॥ ७॥ 
मौन धरे दुख छायो । तब राधा मन आयो ॥ ८॥ 
हरि सु कहूं रति ठानी । पुनि बोली यह बानी ॥ ६ ॥ 
अष्टपदी 
केलि उचित जिन वेस बनाय। वरषत कुसुम केश छवि छाय ॥ 
कोई अवर तिया विलसति युवति चतुर हिया ॥ ध्रू,० ॥ 
लपटि पिय हिं भये रोम रसाला । कुच कलशनि पर तरलित माला ॥ 
हलति अलक मुख ललित सुचन्दा | पोचत अधर आलस अमन्दा ॥ 
सोहत कुडल ललित कपोले । बाजत रसना लटकत डोले॥ 
पियाहि विलोकति हसति लजावै । केलि समय वहु कूक मचावे॥ 
विपुल पुलक तन कांपत भारी । जगत अनगं हु सासति नारी॥ 
श्रमजल कन करि ललित शारीरा । लोटति हरि डर रति रणधीरा ॥ 
यह विलास जयदेव सुगायो । जन को जिन कलि कलुष मिटायो ॥१०॥ 


र्र श्री गीतगोविन्द 


दो०--जिती अवस्था कही ये ते. सब राधा तीय। 
पूरच अपु अनुभव करी वह झल की अब हीय ॥ ११ |! 
सो०-पुनि पिय प्रेम विचारयो । तब यह बचन उचारथो ॥ १२॥ 
छ०--विरह पंडु मुरारि मुख सो चन्द देत अनन्द को ! 
यही धरि हिय मां बिनाहूं होत दुख सुखकन्द कों ॥ 
काम के यह सुहृद शशि सखि कामव्यथा अमन्दको । 
कहत है हिय जरत मेरो सुमिरते नन्दनन्दकों॥ १३ ॥ 
शोभा छन्द 
पुनि बोली श्रोराधा । विकल मदन तन वाधा॥ १४ ॥ 
दुखी क्यों न पिय आयो । तब हिय मे यौ ध्यायो | १४ ॥ 
अष्टपदी 
मुख सुखसारे मन बिहारे क्षत अधर पुटा घरे । 
मृगमद तिलके करत सु पुलके मृग सम सु निशाकरे ॥ 
विहरत यमुना पुलिनवने चतुर मुरारि अब हो ॥ श्र ०॥ 
घन रुच ढारें तरुन निद्दारे स्मर मृगवन राज हीं। 
चपला को सम कुसुम अरुणतम तहां रचि मुद साज हीं ॥ 
सघन युगल कुच नख अंकनि रूच खुगमद रचि राख हीं | 
मोतिन हार तापर धारे मृदु वचननि भाख हों ॥ 
निशि शोभा की भुज युग ताकी कर दल सम सोह ई। 
"सहां बलयावलि जनु श्रमरावलि रचयित मन मोह इ || 
जघन सुरति घर विपुल कठिनतर स्मर सुवरन पीठ से। 
मशि रसनारो तोरन वारी तहां विरचित ढीढ से॥ 
पद किसलय से रमा निलय से नख मनि गण सोहने । 
हरि तोहि हिय धरि यावक रस करि रचयत मन मोहने ॥ 
तिय मृग नेंनो अति सुख देंनी खल रमई जानि के! 
इह बन हे अलि बहुदिन बिन फल हम वसति सुआनि के ॥ 
यह रस गायो हरि गुन छायो कवि नृप जयदेव नें। 
कलियुग कृत - जो दुरित दुरित सो दिन प्रति इह सेबनें॥ ३॥ 


श्रो गीतगोविन्द 


सो०--मोन गहे सखि ठाढी । देखि दया ताहि बाढ़ी। 
पुन श्री राधारानी । पिय की सुननि कहानी ॥ 
सखि को बात सुनाई। ज्यों कछु कह सुहाई। 
कवित्त 
सो तो अति निरदई दया न करी दीननि, 
दीनानाथ नाम ही सुनामरु धराय है। 
शठ हू है भारी इच्छा चारी बहु प्यारी संग, 
हठ को हठिलो कठ पुतरी के भाय है॥ 
तू न दुख पाव टाकी बात न चलाव आव, 
ताको दुरभाग अहो सदा को सुभाय दै। 
ढेखि गुन वध्यो यह मेरो चित फादि अत, 
आप ही मिलाय हित बार वार जाय हे॥ २॥ 
सो०--रह्यो पिय द्विय जातै। पुनि ताहो की बातें। 
कहन लगी सुनि आली । जे बतियां बनमाली ॥ ३ ॥ 
अष्टपदी 
पिय द्रग कमल ललित शोभा सो। 
सो न तपाति किसलय सञ्जासों ॥ 
सखि जो रमई बनमाली ॥ भ्‌,० ॥ 
पिय मुख ललित कमल छवि धारी । 
काम शरनिनें सोन बिदारी॥ 
अमृत मधुर पिय बचन सुनाबे। 
मलयज्ञ पवन तन हि जरावै॥ 
पिय कर पद गुलाब छवि धारे । 
हिमकर किरन न ताहि पछारे ॥ 
सजल जलद सम आहि मुरारी । 
ताहिन दले बिरह भर भारी॥ 
पिय पटलीक कसौटी जानौ । 
स्वासति सोन हँसी कोऊ ठानो ॥ 


२२ 


२४ श्री गीतगोविन्द 


सकल तरुन वर पिय छवि छावे । 
दैत्य रोग नहि तहि सतावे॥ 
श्री जयदेव गीत यह गाबे | 
याहो करि हिरदय आवें ॥ ४॥ 
चौपाई 
इंतनें सीतल व्यार सु आई । तजि अलिकों ताहि बात सुनाई ॥ 
सबेया 
रे मलयाचल पोंन तू' कोन को प्रान नहीं बिन प्रान परी हों। 
कामको तू सुखदाइ है काम को बामता त्याग अभाग भरी हों॥ 
हू जें प्रसन्न प्रछन्न न हो जिन मे बर बीर वियोग वरी हों। 
ल्याय के नेकु देखायके प्यारे कों प्रान हत्यारे को काढि खरी हों ॥२॥ 
शोभाछन्द 


पुनि पिया की सुधि आइ । तब यो प्रलपि सुनाई ॥ 
ता मे धुनि यह पैयें। ज्यों होय त्योंव भिलेयै ॥ 


क०--प्रानन तें प्यारी सखी भारी भइ बैरिन तें 

सीतल समीर आग जारत शरीर है॥ 
आनन्द अमन्द चन्द कन्द भयो विषको सो 

फूल भये शूल तन धरत न घोर है॥ 
जत्रते मुरारि मेरे हिये के मकार आय 

दई है दिखाई छाई तब ही ते पीर हे॥ 
तऊ मन मोर चहै निदेय कठोर ही को | 

तीको कामनारों है हत्यारी कारौ वीर है॥ 


सो०-सुनि अलि बोली नाही। तब डुबी दुख मांही ॥ 
यह बोली पुनि मानो। तजि है प्राननि जानो ॥ 


स०--चलरे मलयाचल व्यार अपार सताये ले मोहि न पाय है दूजे । 
पुनि कामरे काम लौ वान सुतान निकासि ले प्राण अज्ञान न हूजे ॥ 


श्री गीतगोविन्द २४ 


हे यमुना यमकी भगिनी यह तेरी छमा कों रमा नहि पूजे । 
कीजै मया दीजे वोरि तरंगनि अगंनि आग अनंग की भूजे ।। 
इति श्रीगीतगोदिन्दभाषायां वेष्णवदास कृतायां । 
सप्तम सर्गः । 


सो०--निठ निठ निसि बीती । स्मर शर व्याकुल कीती । 
प्रात भये पिय आए। विनती वचन सुनाए॥ 
चरननि में शिर राख्यो । ताहि क्रोध भरि भाख्यौ । 
पिय विन मरन छविली | पै रति जात रसीली॥ 


अष्टपदी 


निशि बहु जागि लाल द्रग लालन जलकत आलस जाते। 
ताही के अनुराग रंगे ये कहे देत सव वाते॥ 
हरि हरि जाहु माधव जाहु केशव मो ढिग कपट न भाखौ। 
तहो पधारो कमल नेन पिय जाहि हियें घरि राखो॥ 
कञ्जल मलिन तिया के लोचन चुम्वन कीने भारे। 
ताते अरुन अघर ये प्यारे निज तनु सम विस्तारे॥ 
काम युद्ध मे पर नख रेखा? सनि सोहत वपु ऐसें। 
नल रतन की शिला ललित पर कनक अंक होय जेसें ॥ 
रति विपरीत चरन तें च्चै कर जावक रंग रसाला । 
तुब मन मोहि मदन द्रुम ताकी लसत नबल दल माला ॥ 
अव हूँ हे हरे यह बपु तेरो मोते भेद हि मानें। 
लखि तुव अधरनि में ज्ञतवहु दुख मो मन में ठानें॥ 
अहो कृष्ण यह मन हूं तुम्हरो है तुम हीं सु कारो। 
न तो कामशर दुखी दान जान अनुगत ताहिन मारो ॥ 
बन वन विचरत तियनि गरासनि ह्यां आरजे ककु नांहो । 
जन्मतही ते तियनि ्रासिवो कहत बकी ब्रज मांही ॥ 
श्री जयदेव कहो यह नीकी तिय खंडिता वानी! 
स्वर्ग सुधा हू ते मधुरीतर सुनो रसिक रससानी ॥१॥ 


२६ श्री गीतगोविन्द 


०-हे कपटी तुब छाती सुराति प्रियापद यावक के रस सों। 
अन्तर राग हि जागि परथो यह पाप फरथौ संमयें बस सों॥ 
मोते प्रसिद्ध सनेह हु तोसु तो नाश भयो यह बुरे अस सों। 
तेरो वियोग को दुख महा करि हो कहां काम परथ वस सो ॥२॥ 
चो०्यह कहि रोकि लयो सुवोल को । नेंन भूदि करि धरि कपोल कों ॥ 
इति श्रीगीतगोविन्द॒भाषायांवैष्णबदास रस जानी कृतायां अष्टम सगं: 


सो०-तब दुरि गए मुरारी | देखि विकल भई प्यारी ॥ 
पिय हि मिलन नहि पाई । बहु विषाद करि छाई॥ 
पुनि-पुनि हरि कू ते ध्यायौ । अलि यह ताहि सुनायौ ॥ 
अष्टपदी 
पिय आवे मूदु चलन पवन के। याते सुख कहा अधिक भवन के ॥ 
श्याम सो मत करि मानिनि मान बुरो ॥ ध्र,० ॥ 
ताल फलनितें गुरुता धरे । सो कुच कलश विपल कयां करें ॥ 
कै वेर यह न कह्यो तोहि आली । त्यागे मत सुन्दर बनमाली ॥ 
विकल होय क्यों रोय बिलापै । युवति विपक्षा हसति सु आपै ॥ ` 
सजल कमल दल रची सेज है [पय लखि कीजे सफल नेंन है ॥ 
क्यों मन माँहि खेद वड धारे । सुनि मम वचन जु भे विरहद निवारे ॥ 
मधुर बोलि तुव ढ़िग पिय आवो । हे अलि मत अति हिय हि सतावो ॥ 
श्री जयदेव रचित यह गावो । रसिक जननि को सुख उपजावो ॥ 
शी०--अब हू लरजी नाहीं। तब अलि भरि रिस माही ॥ 
मों हे चढ़ाय कहीयों।तू न दुःख पावै क्याँ॥२॥ 
क०--बह तो सरल साधु काठ ते कठिन तुम 
बह शिर नावे लरजाबे तु न तन को 
बह अनुराग भरथो धरथो ते विराग महा 
कहो गीत बिपरीत तेरे सदा मन को ॥ 
वह सदा श्याम है चितोन तेरी नाम है न 
राम है न जान्यो ते सुकाम हे न जान को । 


श्रो गीतगोविन्द २७ 


लेखे तोहि विष सो पटीर आग सो समीर 
होय शशि सूर मुख पूर दुख गन को ॥ 
इति श्रीगीत गोविन्द भाषायां वैष्णवदास कृतायां नवमसगे: ॥ 


सबैया 
रस रोष भरी दुख ते मुखते बहु स्वास चले जिय आश भगी । 
पुनि छाई उदासी हवासी गई अलि के दिशि देखत लाज पगी। 
तव नेन की सेनहि में कहि वैन बुलाय लये हरि चाह खगी । 
अहो आप सोऊ करि ओरि निहोरत वोनन में हित की सी लगी ॥ 
अष्टपदी 
कळू हू बदन तें वचन भाषो प्रिये तब , 
दंत दुति भय मिटावे 
यह सुमुखचन्द्‌ अधरामृत अमंद , 
हित रुचिर हग चकोर हि बढावे ॥ 
प्रये चारु शीले छोडि, 
विज्यु काम या माने । 
अगन सो काम की अगिन जारत हियो , 
जाय बुझि देहु मुख कमल पाने ॥ 
सांच ही कोप जो कियों कमिनि कभू' , 
तौ सुखर नख शरनि मारो 
होय सुख ज्यों तुम्हें करो वांधौ , 
भुजनि देह को रदननि विदारो ॥ 
तुही जीवन मोर तुही भूषण कोरि, 
तुही इक रत्न जग माही। 
अब सु यह कीजिये घरि हिये लीजिये , 
त्यागिये फेर प्रिय नांही॥ 
नलिन नीले जनो प्रिय तब नेंन युग , 
ते अहन कमल से कीनें। 


न्य 


श्री गीतगोविन्द 


श्याम हम हूँ महा रंगो निज राग करि , 

उचित करि कम जे लीने ॥ 
चरण भूषण मनो मदन विष नाशनौ , 

घरों मम शीश दे राधा! 
मदन दुख सुर है देत दुख पूर है , 

दूर करि तास की वाघा॥ 
पहिरि सुकुच कुम्भ पर रत्न हारावली , 

होहु रंजित हृदय. सारौ। 
सघन तुब जघन में वजो रसनावली , 
देह सो मन्मथ नगारौ॥ 


स्थल कमल गंजने मम हृदय रंजने , 
ललित पद्‌ पंकज निहारे। 
हे मिष्टवादिनी कहो में हों रिणी, 
करो जावक चित्र भारे ॥ 
राधिक प्रिया सो यह सु मधुरिपु कही , 
बहु विध चारु रुचि चतुरवानी। 
जयति पद्मावती रमण जयदेव कवि, 
भारती सरस रस सानी॥ 
शोभाछन्द 
पुनि पिय बोले ऐसे । बोलि उठे तिय जैसे ॥ १ ॥ 
कवित्त 
काहे को मयंक्र मुखी संक पंक भोय रही 
गोय रही चराचर धरा दिशि ध्याइयें। 
भारी स्तन जघन प्रदेश है सुदेश तेरो 
मेरो हिय घेरो करि छायो है सदाइये॥ 
एक जो अतन सो कुसत निज तन करि 
पैठत न वेठत इते पै रिस छाइयै 


श्री गीतगोविन्दं २६ 


हाय कही अहौ रहो नित मम लहो नाहि 
झूठे अकलंक को कलंक लंक लाइये ॥ २॥ 
शोभाछन्द 
सुनि डूबी रिस माहीं । काख वस्तु मुख नाहीं । 
लखि पिय बोलि ऐसें । तुष्ट होय तिय जैसें ॥ 
सबैया 
सुन्दरि मन्दिर ते निसो अपराधी हों तौ अपराध निवारौ। 
शुभ दन्तनि दारि विदारि नखंकनि बांधि भुजानि सुजान सुधारो ॥ 
उरजें शुरजें उर मारि पछारहु डारहु हे जसों सेज पै प्यारो । 
अपुको सुख ज्यों दुख दीजिये त्यो पर काम कसाई कों सौंपि न मारौ ॥५ 
चोपाई 
पुनि कही मेरे जात है प्रान । ज्याबहु दे अधरामृत पान ॥ ६॥ 
दोहा --भोंहृ सोहनी शशि सुखी नागिन लौ डसि जात । 
ताहित तेरो अधर मधु सिद्ध मंत्र विख्यात ॥। 
क०--वृथा मोन कोन काम कीनो भाम वामता सों, 
थापि ये प्रपंच अब पंचम अलापिये। 
मोठे वतरावो आवो रातहि वितावो जिन 
जरे कों जरावो मत रति सुख आपिये॥ 
हम तो स्नेही भये तो बिन विदेही भारे 
ठाढ़े कर जोरें ओ निहोरें ताहि तापियै। 
डीठि कै रिसोंही जिन पोठ दे दुखों ही यह 
मेरे काम ज्योंही त्योंही मारो महा पापियै ॥ 


चोपाई 
पुनि कहि कामह अनुग तिहारौ । तुम ही करो जग जीत्यो सारो ॥ 
| सवैया 


लाल रसाल जपा सम ओठ कपोल अमोल मधूक मनो । 
लोचन तो दुख मोचन कंज से दंत लसंत है कुन्द जनो | 


३० श्री गीतगोविन्द 


नासा मिले कछु फूल तिले शर सांच ये काम के पांच गनौ । 
तेरे प्रसाद कों पाय अनादिते मारयो है मारने विश्वघनों ॥ 
शोभाछन्द 
पुनि यह पिय सु उचारी । तो सम और न नारी ॥ 
कवित्त 
तू ही है तिलोत्तमा मनोरमा दे छवि तेरी , 
डोठि है मदालसा रसाल लाल होठ ये । 
रंभा युग उरु लागें मेनका है. रुप आगे' , 
| उर उरवसी लसी मेरो मन मोहि ये ॥ 
सुरस कलाबती सी सोंहे भोंहे चित्रलेखा , 
चंद संदीपनी सी मुख की शोभा सोहियै । 
एरी सुखकारी प्यारी कोंन सुर नारी जों न , 
तेरे संग रंग भरि रहत न जोहिये॥ 
इति श्री गीतगोबिन्द भाषायां दशमसगे : 


सोभा०--बहु विनती करि प्यारी। करी प्रसन्न मुरारी ॥ 
दोऊ परस्पर भोने। मिलि सिंगार सुकीनें ॥ 
कु'ज माहि सजाये | बेठे जा पिय आये॥ 
मान कनों डसु छाई। राधा तर्हा न आइ॥ 
सांझ समय ह आयो । तब ताहि सखी सुनायो ॥ 
अष्टपदी 

कहे निहोरि बचन वहु तोसों पगनि परै बनमाली । 
अब तो वेतसि कुज मंजु मे सेज विराज अली ॥ 
तजौ न मधुरिपु अनुगहि अनुसरि राधिके ॥ध्र,॥। 
घन जघन स्तन भार भरी तू मन्द्‌ मन्द्‌ चल राधा। 
पायन मांहि रणित मणिनूपुर सुनि होय हंसनि वाधा ॥ 
ललित तियनि मन मोहन हारी सुनि पिय बानी प्यारी । 
कामदेव की डोंढी वजबत कुहंकत कोकिल कारी ॥ 


श्री गीतगोबिन्द ३१ 


पौन पाय हालत तरु शाखा हलत हाथ लखि लीजै। 
तोहि कहत चल प्रीतम के ढिग वेगि बिलम्ब न कीजै ॥ 
पूछि देखि अपने कुच कु'भे हार विमल जल धारा । 
सूचत है हरि के परिरंभै मदन तरंग विकारा ॥ 
रहित सञ्यो शारीर घोर है लख्यो सखिन सब आजै । 
चल रसनावलि वजबत डींडिम चाहसनी तजि लाजै ॥ 
स्मर शर सुन्दर नख धारी करसों गहि हाथ अली को । 
चलौं बलय बाजै पिय चेते ध्यान है तोहि चली को॥ 
श्री जयदेव कथन यह टारहु हार उदार सुनारी। 
रसिक जननि के कंठ विराजो नित भारी सुखकारी ॥ 
सोभा०--अलि दिशि देखी प्यारी । तब पिय दशा उचारी॥ 
कवित्त--अहो कब ऐहे काम कथा कों चले हें विथा 
टरि लपटेहे प्रीति पेहें सुख रीषरी । 
केलि कल कंलासों रमैहै देहे मोद घनो 
ऐसे हिय लोचे शोचे कहत हरी हरी॥ 
कवहू निद्दारि कंपै पुलकै हँसे पसीजै 
दौरि उठि धावै गिरजावै तू' नरो नरी। 
कुज अंधियारी में मुरारी सुखकारी प्यारी 
देखत यों राह उतसाह सों घरी घरी॥ 
सोभा०- क्यों करि चलौ अंध्यारी। तब अलि ताहि उचारी॥ 
सबैया०-अहो जे अभिसारिका कारिका 
कोक की, शोक हरै अब लोकनि सों 
तिनको परि पूरन प्रेम हि हेम है, 
जोन मिटे नव नोकनि सों॥ 
यह ताहित आहि कसोटी सचोटो . 
की, नाहि तमी तमतो कनि सों 
तहां दुति देह की लीक ही ठीक 
अलीक सनेक ढुढो जो कनि सों ॥ 


श्रे श्री गीतगोविन्द 


सोभा०--रीमि कही ककु मागों। अलि कही संग लागो ॥ 
बत्त-चली विध भली संग अलि के विलीक होय 
ठाढो भई जाय सुख पुज कुज द्वार पर । 
भूषण कनक के. जड़ाऊ बने वांनक सों 
नगनि उज्यारौ अंधियारो दूर दियो कर ॥ 
डीठ परौ नागर उज्ञागर सकल गुन 
देखि रही दुति दिशि दोष घरि रोस भर । 
भोंहें हूँ चढ़ाई कछु कांपत लजाई ताहि 
सखी नें सुनाई बीर तोको है बधाई वर ॥ 
अष्टपदी 
केलि गृह मंजुतर कु ज माहीं अहो राधे माधव समीप चल 
विलस रति रभस सुख हंसि-निथंभत नाहीं । 
सेज नव दलन अशोकनि रसाला! 
अहो राधे माधव समीप चल विलस कुच कलस तरल माला । 
फूल को महल जहां रच्यो तेही। 
अहो रांधे माधव समीप चल विलस कुसुम सुकुमार देही ॥। 
सुरभि शीतल बहत मारुत घनेरे। 
अहो राधे माधव समोप चल विलस रति उचित वाद्य तेरे | 
छई नव पल्लवनि वेलि सारी। 
अहो राधे माधव समीप चल विलस तुव जघन पीन भारी ॥ 
मधु मुदित मधुप किलकनि छवीली । 
अहो राधे माधव समीप चल विलस तू मदरस रसीली ॥ 
मधुर तर पिक निकर कुहक छाइ। 
अहो राधे माधब समीप चल विलस दशन रुचि शुचि सुहाइ । 
यह सुपद्मावती सुख सुकाजा। 
करह प्यारे मंगल महान कहत जयदेव कविराज राजा ॥ 
चोपाई 
जो कहे क्यों न पिय उठि आवत । तहां ताही यह सखी सुनावत ॥ 


श्री गीतगोविन्द ३३ 


सदैया 
अहो तोही सुमित्तहि चित्त में घारत, हार परयो न संमारै हू देही। 
अधरामृत पान कराए सयान है, सो तो विदेही हे आप सनेही ॥ 
प्रिय अंक बिराजहु राजहु गाजहु, संभ्रम त्याजहु माधव वेही। 
अये भोंह चढ़ाय नचाय कें नेंन तें, लीने है मोल अमोलक जेही ।। 
सोभा०--तब यह सखी कह्यो जो। राधा सांच लख्यो सो ॥ 
भय आनन्द सुछाई। पिय हि लखो मन आइ॥ 
बसन समेट सुलोने'। नेंन चहूँ दिश दीनें॥ 
नुपुर वजावत भारी। पिय ढिग गमनी प्यारी ॥ 
अष्टपदी 
राधा वदन विलोक ही पिय बिविध बिकारनि छायो । 
जनु सुख कंद चन्द पूरन लखि अधिक जलधि उमगायौ ।। 
हिय एक वसी तरुण मुकुदर्भाण श्यामा । 
देख्यो हार हरघत अनंग बस कोककलनि अभिरामा ॥ध्र थ? 
मुक्ताहार विहार करै इर ता करि सोहत ऐसे। 
ऊज्जल फेन समूह सन्यो यमुना जल पूर जु जैसे ॥ 
श्यामल कोमल अमल कलेबर पीताम्बर सोहै य्या । 
नोल नलिन सों पीत पराग लपटि मन कों मोहे ज्यों ॥ 
तरल टृगंचल युक्त मनोहर बदन मदन उपजाबे । 
जनौ शरद सर कमल मांहि युंग खंजन खेल मचाबै ॥ 
रबि मंडल सम कु'डल काननि मुख कसलहिं सुविकासें ॥ 
फूलनि हंसति अधर पल्लव जलु रति में लोम प्रकाशे । 
जनु शशि किरन छुटी जल घरतें केश कुसुम युत ऐसें ॥ 
चन्दन कौ बेंदा शिर सोहत तिमिर माह विधु जैसें । | 
पुलकनि छयौ शरीर अधीरज केलि कलानि को चाह | 
मणि गण छए नए निरदूषण भूषण शुभग मह हैं ॥ 
श्री जयदेव कथन वेभवसों द्विगुन अलंकृत कीने'। 
हिय में घरि हरिकों नाव हु शिर सुकृत सार कहि दीने ॥ 


३४ श्री गोतगोविन्द 


सो०--कृष्ण विकार वखाने | सुनि तिय के रस सानें । 
सवेया 
चलि चंचल नेंन जु काननि लों चित, ए पिय की दिशि हारपरें। 
चक चोंधि सी पाय गए विछ॒यों जनु, राह के थाके वटो ही डरे ॥ 
कछु देखि दशा पिय की बिलखे बहु, आंसुन के परवाह दरें । 
मनो खेद को खेद कि नेह घटानि ते, मेह महानहि आनि भरे ॥ 
कान खुजावत हास दवावत, कुज के बाहरें आली गई । 
सेज समीप सने सने श्यामा हूँ, चोकत सी जाय ठाढो भई ॥ 
मित्त के चित्त चित्तोन रु हांसी सु, कामकी गांसी सी ताहि दई । 
प्रीतम कौ मुख देखत लाजहू, लाजि भजी विन काज तई ॥ 
इति श्रीगीतगोविन्द भाषायां बैष्णवदासरसज्ानी कृतायां एकाद्‌शसर्गः । 
शोभाछंद-वाहर सखी पधारी | लाजहु भाजि सिधारी ॥ 
काम ने धूम मचाई | अधरनि हुँसनि सुछाई ॥ 
हिय में रस घमड़ानो । प्रीतम लखि हरखानौ ॥ 
डीठि सेज दिशि धारी । यों पिय ताहि उचारी ॥ 
अष्टपदी 
किसलय सेज रची हे कामिनि चरन कमल अपु धारो । 
तुव पद पल्लव की वैरिन यह याक्री मनी उतारौ॥ 
छन भरि प्यारे माधव अनुगहि अब भज राधिके ॥ भू. ०॥ 
कर कमलनि कर चरन पलोयें बहुत दूर तुम आई' । 
अनुगत नूपुर ज्यों मोहू को राखो चरन सदाई॥ 
बदन चंद तें श्रवत मंदनहि प्यावहु बचन सुधा को। 
कहौ विरह ज्यों दूर करो में कुचरोधक अंगियाको ॥ 
मो मिलवे को चाह सज्यो यह अति दुराय पुलकायो । 
या कुच कलशहिं मो उर राखो मदन ताप हों छायो ॥ 
अधर सुधाकों प्यावहु भामिनि ज्याबहु दास मरथो सौ। 
तोही में मन मिलन भयो नहिं विरह दवाग जरथो सौ ॥ 


श्री गीतगोविन्द 


हे शशिमुखि बजबहु रसनावलि ललित सुरनि करि छाई। 
कोकिल धुनि सुनि सुनि श्र ति फूटे हरि एसो विकलाई ॥ 
विफल क्रोध करि विकल कियो में अब यह डीठि तिहारी 
देखि मोहि दबकत लआत जनु अभूबांक तजि प्यारी ॥ 
श्री जयदेव कथन यह पेद पद माधव मोद वखान्यो। 
रसिक जननि को सुख विस्तारो रतिरस भावनि सान्यो ॥ 
शोभांछन्द 
पिय विकार सब गाए । सुन तिय के सन भाए॥ 
क०--भुज रस भीनी गहि लोनी है तिया की पिया , 
खीजाही सो सेज पर डारी सकुमारी है। 
मिलिबे में अन्तर कियो है पुलकान आनि, 
देखने में मेख सी निमेषनि ने पारी है॥ 
पान अधरान के कों भान दीनो वतरान , 
मोद ने' विनोद कॉल सोधि कें निकारी है । 
बाधा हू रंसीली जहां सुरत रंगीली ऐसी , 
कीनी है छवीती छेल छलनि संवारी है॥ 
सो०-प्रेम केलि सुखकारी । दिखई है इहां प्यारी ॥ 
अचिरज मिलन जु जो है। अब कबि वरनत सोहे ॥ 
क०--भुजनि सो बाँधि डारो कुचन सों मीडि मारो , 
नखनि विदारो भारो प्यारो सकुमारो अति । 
दशन वसन को डसन कियो दसनसों, 
लाडनि सों श्रौनी तई ताडन की कीनी रति ॥ 
केश गहि हाथ ब्रन्ननाथ हि नवायो नारि 
अधर के पान सों महान मोह्यो प्राण अति । 
एते पर श्याम सुख पायो परिनाम अहो , 
कहो यह केसी अभिराम वाम कामगति ॥ 


सो०--अब विपरीत वखाने। जो रसिकहि सुख ठाने ॥ 


३६ श्री गीतगोबिन्द 


सवैया 
रति युद्ध समें अति क्रू द्ध भये दोऊ आपस में जय की मन धारी । 
पुनि प्रीतम आतन के विपरीति रची रति सुन्दरि काम कुमारी ॥ 
जड जांघ भई भुज थांकि गई टग, मूं दि लए उर कांपत भारी । 
यह तो रसनायक नायक को सुतो, ऐसें केसे अहो पाय है नारी ॥ 
सो०--अधर पिवत सुख जो है। अब कवि बरनत सोहे ॥ 
क८-सृगसद्‌ चिते मृगनेनी के पयोधरनि , 
मीड़त मुरारि उर धारि गाढे मसकी । 
सोद्‌ बढ्वारते संभार न शरीर की हे, 
ताकौ सुख पीवत ही जीवत है रसकी ॥ 
पुलके कपोल जे अमोल गोल मंडल से , 
मूँद रही नेन ककु कसकसी कसकी | 
निकसत न बात सिस्यात विकसात रद , 
पाइ है बिहारी प्यारी भारी भाग बसकी ॥ 
सो०--अब सुरतान्त वखाने । जो रसिक हिं सुख सान्यै ॥ 
सवैया 
उरतो नख लाल सु अंकनि अंकित, ढोठि हु नीद सो धूमि घूमारी । 
अरुणाई हू है अधरान की धोई सी, बेनी हूँ फूल गु'थी विधुरारी ॥ 
रसनार्बाल ढीली रसोली रंगोली की बात छवीली लजीली निहारी । 
शर काम के ये लगि श्यास के नेंननि वेध्यो हियो यह कोतुक भारी ॥ 
सो०--देखि श्याम सुख पायौ । तब यह तिय हि सुनायो ॥ 
क०--एहौ मग नेंनी मुद देनी यह वेनी खुली, 
रुली अलकावली क्ष'गावली सी कंज मुख । 
मंडल से गोल यै कपोल छाये श्रमकन, 
दुंशनि अघर हार टूटे हैँ विहार दुख ॥ 
एके भुज जांघनि की रागनि लगाय रही, 
एक ही सो दाबें कुच रुचि सों न जोरै रुख । 


श्री गीतगोविन्द 


लाजत सी माथों घुनि त्रासति सो भोंहनि सों, 
घरें मीडि माला तु रसाला वाला देत सुख ॥ 
सो०--यों रति अंत उचारी । राधा. देखत भारी ॥ 
सादर पिय हि बखानी । हिय आनन्द सुसानी ॥ 
अष्टपदी 
हे यदु नन्दन चन्दन से कर मृगमद पत्र बनाय द्यो। 
मनसिज के मंगल कलशा सें कुचनि मांहि रुचि छाय द्यो ॥ 
यह राधिका यदुनन्दने भाखि हृदयानन्दने ॥ ध्र०॥ 
रति नायक शायक से लोचन चमिजे कञ्ञल नाशिये। 
अलि कुत गंजन अंजन सो पिय तिन को फेर उजासिये ॥ 
इन मम भ्रति मंडल में कुडल पहिरावो मन मोहनें। 
नेन कुरगंनि कों अटकाबन कामपासि से सोंहनें ॥ 
सखियनि बीच न हंसो कराबहु निरवाह हु कछु प्यार हो । 
बदन कमल पर भ्रमरा बलि सी अलिकावलि सु संवारि हो ॥ 
शशि सम शीश-राह सो मृगमद ता को तिलक बनाद्यौ । 
अहो कमल लोचन दुख मोचन श्रमकन पोंछि मिटाय दो ॥ 
काम चंचर से रुचिर चिकुर मम राखी शिखंड से सोहनें । 
रति में खुले तिने फूलनि सों रचो ज्योबं मन मोहनें॥ 
सरस सघन जघन स्थल मेरे कंदर काम करीनि के। 
तहां मनिरसना वसन सु भूषण पहिरावहुत नरोन के॥ 
श्रो जयदेव बचन यह मंडन जो सनेह भरि गाय हैं। 
हरि पद सुमिरन सुधा पाय सो कलि मल ताप मिटाय है॥ 
क०--कुचन पे पत्रिका बनाबी सुख पावो मोत 
खौरिहू अमोलनि कपोलनि पै कीजिये । 
कटि रसनावली सुधारो तोरनावली सी 
बेनी मुद देनी मांक फूल शूथ दीजिये ॥ 
सोरी कर चरी शुन पूरी पहराव प्यारे 
पायन में नूपुर संवारि . अब लीजिये । 


३७ 


पशैप श्री गीतगोविन्द 


ऐसें रससानी वतरानी राधारानी जब, 
मोहन विनानी त्यों ही ठानी ज्योंही जीजिये ॥ 
दोहा जयदेव रु हरिदेव में भेव तनिक जिन ठान । 
तिन के बोल अमोल सब सुनिये सबहि प्रमान || 
सबैया 
गुन गान कलो कल कौशल जो अरु, कृष्ण को ध्यान महान जितो । 
रससार शिंगार को सारजु हे अरु, काव्य की रीति को गीत कितो ॥ 
जयदेव के सुद्ध सुभेवनि सों अब, लीजै सुधी सब सोधि तितो।. 
पर जे हरि में अनुरक्त विरक्त है, तेई सुनो करि भक्ति इतो॥ 
क०--तोलौ मधु तेरी न मधुरता मधुर कछु, 
एरी सरकरा तो मे आहि करकरा गति। 
दाख तोहि देखि हैं को अमृत हू रह्यो भरि, 
अरे छीर तेरी रस नीर तोमें का कोरति॥ 
अये आम बिना काम काहे कों तू' रोवत है, 
तरुनी अधरनें रसातल को धरी मति । 
जो लों या जगत में ही जग मगे जगत सी, 
कवि जयदेव कृत काव्य कमनीय अति ॥ 
दोहा--भोजदेव पित मात मम रामादेवी नाम | 
बन्धु पराशर आदि के उर यह करो सुधाम ॥ 
छु०-श्रोमहाप्रभु चैतन्य तिन की दया फलो । 
कलि अवतार सुधन्य पतितन बनो भली ॥ 
जयति गीतगोविन्द गाबहु रसिक अहो ॥ 
श्रीप्रियादास कविभूप रसिकनि झुकुटमनी ।। 
जग यश छयो अनूप तिन की कृपा कनी । 
जयति गीतगोबिन्द गावहु रसिक अहो ॥ 
श्री हरि जीवन नाम मेरे गुरु सुमहा। 
विन को कर अभिराम नित मम शीश अहा । 


श्री ग्रीतगोविन्द 


जयति गीत गोविन्द गावहु रसिक सही ॥ 


जे जन रसिक रसाल तिन के कंठ वसो 
युगल केलि के माल दश दिश माहि लसो। 
जयति गीत गोविन्द गावहु रसिक अहो ॥ 
दास वैष्णवदांस भाषा तिहं सुकरी। 
श्री बुन्दावन वास निसदिन मन हि धरी ।। 
जर्यात गीत गोविन्द गावहु रसिक अहो ॥ 
परौ जगत दुखरासि खोटे कमं करे। 
कृपा करहु अनयास दरसन देहु हरे॥ 
जयति गीत गोबिन्द गावहु रसिक अहो । 
दो०--दासबेष्णवदास यह रसिकन हित सुखरांस । 
भाषा करि वनन कियो सुख हिय होय विकास ॥ 
इति श्रोगीतगोविन्द्‌ कबिराजजयदेवकृत भाषायां 
वैष्णवदास रस जानी कृतायां द्वादशसरगेः 
संवत्‌ १७७७ पौषवदी २ लिखितं ॥ जयदेव ॥ 


( ४० ) 


न्थकार श्रीवेष्णवदासजी का परिचय परम्परा 


श्रीमन्नारायण, श्रीब्रह्मा, श्रीनारद, 


श्रीमध्वाचार्य, श्रीपद्मनाभ, श्रीनरहूरि, श्रीमाधव, 


श्रीअक्षोभ, श्रीजयतीर्थ,श्रीज्ञानसिन्धु, श्रीमहानिधि, 
श्रीविद्यानिधि, श्री राजेन्द्र, श्रीजयधम, श्रीजह्म ण्य, 


श्रीपुरुषोत्तम, श्रीव्यासतीर्थ, श्रीलच्मीपति, 


श्रीमाधवेन्द्र, श्रीईश्वर, 
श्रीराधाकृष्णमिलित विग्रह, प्रेमपुरुषोत्त म, 
श्रीकृष्ण चैतन्य महाप्रभु, 
| | 


श्रीगोपालभट्ट गोस्वामी 


श्रीनिवासाचार्य प्रभु 


श्रीमनोदरदासजी 


| 
श्रीप्रियादासजी 


| 
अस्य पौत्र 
तथा हरिजीवनजी के शिष्य 


श्रीवेष्ण वदा सजी 
रसजानी 


सुडक राज नारायन अग्रवाल, "युवक राज नारायन अमवाल, मॉडन प्रेस नमक को सन्डी, आगरा । 


पमाध्वगौडेशवर ग्रंथमाला से प्रकाशित पुस्तकें- 


१--माघुरोबाणी--( श्री माघुरीजीकृता ) 
२-मोहिनीबाणी--( श्री गदाधरमट्टजोकृता ) 
३--सुदृहाणी--( श्री सूरदासमदनमोहस की ) 
४--अश्चौविधि-- 
४--वल्लभरसिकजी की वाणो--( श्री वल्लमरसिकजी की ) 
६--प्रेमसम्पुट--( श्री विश्वनाथ चक्रवर्तीजी कृत ) 
७ - भक्तिरसतरंगिणी ~ ( श्री नारायणभट्रजो कृता ) 
८--श्रीहरिलीला--( श्री त्रह्मगोपालजी कृता ) 
६--गीतगोविन्द्पद- ( श्री रामरायजी कृत ) 
१०--गोतगीविन्द--( श्री रसजानिवेष्णवदासजी कृत ) 
यन्त्रस्थ-- 
१- श्री चेतन्यचरित्तामृत--( श्री सुवलश्यामजी कृत ) 
व्रजभाषा में 
२--गोबद्ध नशतक--( श्री केशवाचाय्येजी कृत ) 


प्रकाशित होने वाले-- 
१--व्रजभक्तिबिलास-- ( श्री नारायणभट्ट जो कृत ) 
२-गोविन्द्भाष्य-- (श्री वलदेवविद्याभूषणजी कृत ) 
३- भागवत की भाषां--( श्री वेष्णवदासजी कृता ) 
४--भक्तिग्रन्थावली--( श्री विश्वनाथ चक्रवत्तीजी कृतां ) 

श्रीश्री राधारमण्चरणदासदेवस्यानुचरप्रबरस्य, सकलदेशप्रसि 

१४६ कीत्तिराशेः, प्रेममात्रसवस्वकृतस्य, निरन्तरसात्विकभावा- 
इ वल्याबिभूषितस्य, दीनतासागरस्य, मधुरस्वरालापे: 


२०००८ 
६० कई कः 


सर्वेदागोरकीत्तनकत्तुः, श्रीरामदासेतिमधुरः- 
नाम्ना प्रसिद्धस्य, मदीयआराध्यदेवस्य, 
श्रीगुरुदेवस्य, बांबाजिमहाराजस्य 
प्रीत्यर्थ. ` 

अजपा पालो ANAS AA SS A LANA ANN MANN SIAN ES SINT Ne Yr त 5. 


मॉडन प्रेस, आगरा में छुपी । 


